เมื่อวานอุ้มลูกแมวมาเล่นค่ะ แล้วมันข่วน กลับบ้านมาก็ล้างแผลด้วยสบู่ แล้วหยอดเบตาดีนไว้ จะเป็นอะไรมั้ยคะ ประเด็นคือ เป็นลูกแมวแถวบ้านค่ะ ไม่มีเจ้าของ
สวัสดีค่ะ การโดนลูกแมวข่วน หากมีบาดแผลที่มีเลือดออก หรือมีรอยแดงที่ผิวหนัง ย่อมมีความเสี่ยงในการติดเชื้อพิษสุนัขบ้าได้ค่ะ หากไม่สามารถเฝ้าติดตามอาการของแมวได้ แนะนำควรฉีดวัคซีนป้องกันพิษสุนัขบ้าค่ะ และหากมีบาดแผลที่มีเลือดออก ควรฉีดวัคซีนป้องกันบาดทะยักกระตุ้นด้วย หากในช่วง 5 ปีที่ผ่านมา ไม่เคยฉีดกระตุ้นมาก่อนค่ะแต่หากสามารถเฝ้าสังเกตอาการแมวได้ โดยนำลูกแมวมากักบริเวณเพื่อดูอาการ (อย่าลืมให้อาหารและน้ำด้วย) หากลูกแมวไม่ตายภายใน 4-5 วัน ลูกแมวก็ไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้า ไม่จำเป็นต้องไปฉีดวัคซีนพิษสุนัขบ้าค่ะ แต่หากเป็นแผลที่มีเลือดออก ก็ควรฉีดวัคซีนกระตุ้นบาดทะยักอยู่ดีค่ะส่วนการล้างทำความสะอาดแผลด้วยสบู่และใส่ยาฆ่าเชื้อดังกล่าว ถือว่าทำได้ถูกต้อง เพื่อเป็นการป้องกันการติดเชื้อแบคทีเรียอื่นๆ ค่ะ